
Comisia pentru buget, finanţe şi bănci

Bucureşti 28.02.2002

Nr.22/33

Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru aprobarea Ordonanţei Guvernului nr.36/2000 pentru modificarea şi completarea Ordonanţei de urgenţă a Guvernului nr.69/1998 privind regimul de autorizare a activităţilor din domeniul jocurilor de noroc, cu care comisia noastră a fost sesizată în fond cu adresa Biroului Permanent nr.22 din 3 februarie 2000.

PREŞEDINTE,

Prof.dr. Florin Georgescu

Comisia pentru buget, finanţe şi bănci

Bucureşti 28.02.2002

Nr.22/33

RAPORT

asupra proiectului de Lege pentru aprobarea Ordonanţei Guvernului nr.36/2000 pentru modificarea şi completarea Ordonanţei de urgenţă a Guvernului nr.69/1998 privind regimul de autorizare a activităţilor din domeniul jocurilor de noroc
In urma examinării proiectului de Lege pentru aprobarea Ordonanţei Guvernului nr.36/2000 pentru modificarea şi completarea Ordonanţei de urgenţă a Guvernului nr.69/1998 privind regimul de autorizare a activităţilor din domeniul jocurilor de noroc, în şedinţa din 28 februarie 2002, comisia a hotărât, în unanimitate, ca proiectul de lege să fie supus spre dezbatere şi adoptare Plenului Camerei Deputaţilor, cu următoarele amendamente:
Nr.
crt.
Articolul

(Text iniţial)
Amendamentul propus

Text adoptat de Comisie
Motivare

1.
“Articol unic – Se aprobă Ordonanţa Guvernului nr.36 din 30 ianuarie 2000 pentru modificarea şi completarea Ordonanţei de urgenţă a Guvernului nr.69/1998 privind regimul de autorizare a activităţilor din domeniul jocurilor de noroc, adoptată în temeiul art.1 lit.B pct.19 din Legea nr.206/1999 privind abilitarea Guvernului de a emite ordonanţe şi publicată în Monitorul Oficial, Partea I, nr.39 din 31 ianuarie 2000.”
Articolul unic al Legii se completează cu sintagma “cu următoarele modificări şi completări” şi devine:

“Articol unic - Se aprobă Ordonanţa Guvernului nr.36 din 30 ianuarie 2000 pentru modificarea şi completarea Ordonanţei de urgenţă a Guvernului nr.69/1998 privind regimul de autorizare a activităţilor din domeniul jocurilor de noroc, adoptată în temeiul art.1 lit.B pct.19 din Legea nr.206/1999 privind abilitarea Guvernului de a emite ordonanţe şi publicată în Monitorul Oficial al României, Partea I, nr.39 din 31 ianuarie 2000, cu următoarele modificări şi completări.”
Precizare necesară pentru respectarea normelor de tehnică legislativă.

2.
3. Articolul 5 va avea următorul cuprins:

“Art.5. – Nivelul taxelor pentru eliberarea documentelor de autorizare a activităţilor de jocuri de noroc poate fi actualizat semestrial, prin hotărâre a Guvernului, la propunerea Ministerului Finanţelor, în funcţie de evoluţia cursului de schimb al leului faţă de euro, comunicat de Banca Naţională a României.”
1. La articolul I punctul 3, articolul 5 va avea următorul cuprins:

“Art.5. – Nivelul taxelor pentru eliberarea documentelor de autorizare a activităţilor de jocuri de noroc poate fi actualizat semestrial, prin hotărâre a Guvernului, la propunerea Ministerului Finanţelor Publice, în funcţie de evoluţia cursului de schimb al leului faţă de euro, comunicat de Banca Naţională a României.”
Pentru adaptarea textului la noua denumire a instituţiei respective.

3.
4. La articolul 6 sintagma “Regia autonomă Loteria Naţională” se va înlocui cu “Compania Naţională Loteria Română – S.A.”
2. La articolul I, punctul 4, articolul 6 va avea următorul cuprins:

“Art.6. – Companiei Naţionale “Loteria Română S.A.” i se încredinţează, în calitate de unic organizator, pe întreg teritoriul ţării, organizarea şi exploatarea jocurilor de noroc: loto, expres, pronosport, loz în plic şi “instant lottery”.     Compania Naţională “Loteria Română” S.A. poate organiza şi exploata jocuri de noroc, altele decât cele prevăzute la alin.1.
  Compania Naţională “Loteria Română” S.A. poate organiza şi exploata, în asociere cu alte persoane juridice, jocuri de noroc altele decât cele prevăzute la alin.(1) şi (2), numai pe bază de licenţă obţinută în conformitate cu prevederile legale în vigoare.

  Compania Naţională “Loteria Română” S.A. beneficiază de licenţă pentru jocurile de noroc desfăşurate în condiţiile alin.(1) şi (2) prin efectul prezentei ordonanţe.
  Profitul net anual obţinut de Compania Naţională “Loteria Naţională” S.A. din activitatea de pronosticuri sportive se varsă la Ministerul Tineretului şi Sportului pentru finanţarea activităţilor sportive, inclusiv Comitetului Olimpic Român şi Federaţiei Române de Fotbal.
  Minimum 50% din profitul contabil al Companiei Naţionale “Loteria Română” S.A., rămas după deducerea impozitului pe profit, se varsă la Ministerul Lucrărilor Publice, Transporturilor şi Locuinţei pentru finanţarea construcţiei de locuinţe pentru tineret şi săli de sport.”
Pentru punerea de acord a textului cu prevederile din: 

- Legea nr.171/2001 privind modificarea şi completarea unor prevederi ale Legii nr.31/1996 privind regimul monopolului de stat, publicată în Monitorul Oficial al României, Partea I, nr.184/2001.

- Ordonanţa de urgenţă a Guvernului nr.195/2001 privind asigurarea unor fonduri pentru finanţarea construcţiei de locuinţe pentru tineret şi săli de sport, publicată în Monitorul Oficial al României, Partea I, nr.849/2001.

4.
6. La articolul 9 se introduce alineatul 2 cu următorul cuprins:

“Nerespectarea obligaţiilor prevăzute la art.3 alin.5 se sancţionează cu amendă de la 10.000.000 lei la 50.000.000 lei.”
3. La articolul I punctul 6 va avea următorul cuprins:

“6. La articolul 9 se introduce alineatul 3 cu următorul cuprins:

“Nerespectarea obligaţiilor prevăzute la art.3 alin.5 se sancţionează cu amendă de la 10.000.000 lei la 50.000.000 lei.”
Articolul 9 din Ordonanţa de urgenţă a Guvernului nr.69/1998, aprobată şi modificată prin Legea nr.166/1999 are deja două alineate.

Prezentul proiect de Lege face parte din categoria legilor ordinare.

PREŞEDINTE,

Prof.dr. Florin Georgescu


SECRETAR,

Dr. Daniel Ionescu

Experţi parlamentari:

Onete Alexandru
Popescu Luminiţa

